# Admiral Børresens vei

### Fra Wikipedia, den frie encyklopedi

## [rediger] Beliggenhet:

Bygdøy på Bygdøynes ved Oslo sjømannskirke. Navnet vedtok bystyret 11. april 1947.

## [rediger] Bakgrunn

Oppkalt etter kontreadmiral Urban Jacob Rasmus Børresen (26. juni 1857 – 18. januar 1943). Han gjennomførte militær høyskole 1882 – 1883 og teknisk høyskole i Charlottenburg. Sjef på K/B Vale i 1894. I 1894 – 1896 var han bestyrer av Kristiania sjømannsskole, 1896 – 1898 tjenesteoffiser ved marinekommandoens stab og i 1897 sjef på torpedodivisjonsbåten Valkyrjen og for torpedobåtavdelingen. I 1898 var han sjef på kanonbåten Sleipner, årene 1898 – 1900 var han avdelingssjef ved marinekommandoens generalstab. 1900 – 1910 var han sjef for marinens generalstab (fra 1905 admiralstaben) og i 1900 og 1901 midlertidig kommanderende admiral. I perioden 1890 – 1895 var han redaktør for Norsk Tidsskrift for Sjøvesenet. Sjef for Skagerak-eskadren ble han i 1905. Børresen deltok i opprettelsen og ledelsen av flere storindustrielle foretak. Utga bl. a. bøkene Tordenskjold i 1901, Den russisk-japanske krig, 3 bind i 1904 – 1905, Fra dekksgutt til officer i 1929, En verdensdame i orienten i 1931 samt erindringene I storm og solgangsvær i 1936. I tillegg til disse titlene ga han ut en rekke bøker med ulikt innhold.

Oslo Sjømannskirke på Bygdøy var opprinnelig admiral Børresens villa.

For sin innsats mottok admiral Børresen mange utmerkelser. Det kan nevnes: Kommandør med stjerne av Den kongelige St. Olavs orden, kroningsmedaljen i sølv i anledning kroningen i Trondheim i 1906, Haakon VII's jubileumsmedalje i anledning regjeringsjubileet i 1930, kommandør 1. grad av svenske sverdorden, kommandør 1. grad av danske danebrogorden, Storkorset av Cambodges orden (fransk), kommandør av franske æreslegion, kommandør av britiske Victoriaorden, ridder av preussiske kroneorden, 2. kl. med stjerne, tunisiske Nichan Iftikarorden 4. klasse.

## [rediger] Kilde

Arild Svensgams bok De er døde – men lever fortsatt i Oslo, utgitt i 1999.

Hentet fra «http://no.wikipedia.org../../../a/d/m/Admiral_B%C3%B8rresens_vei_0da8.html»

Kategori: Veier i Oslo

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk